《东林彻长老请赞》
宋代·释心月

寒浦先零之姿，古岩后雕之操。
雪满颠一味寒酸，云半肩十分枯槁。
任缘去住也，随处有余。
信手牛来也，用时恰好。
虽云理绝思惟，其柰事关怀抱。
倚天长剑用还磨，分付明岩彻长老。

作者简介：释心月（？～一二五四），字石溪，号佛海，俗姓王，眉山（今属四川）人。历住建康府报恩寺，能仁寺。理宗嘉熙二年（一二三八），入住蒋山太平兴国寺。迁平江府虎丘山云岩寺。淳祐六年（一二四六），入住临安府灵隐景德寺。十年，迁径山兴圣万寿寺。宝祐二年卒。为掩室禅师法嗣。有《石溪心月禅师语录》三卷、《传衣石溪佛海禅师杂录》一卷，收入《续藏经》。